Diari Oficial de la Generalitat Valenciana


Sumari del DOGV 6205, del 12-02-2010 (2010/1502)

RESOLUCIÓ d'1 de febrer de 2010, de la vicepresidenta del Consell Valencià de l'Esport, per la qual es convoca la implantació de tres Escoles de la Mar de la Generalitat en ports i platges de la Comunitat Valenciana per a la campanya d'activitats nàutiques «A la Mar 2010».
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1502


Data del document
:   01-02-2010

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * centre d'ensenyament

RESOLUCIÓ d'1 de febrer de 2010, de la vicepresidenta del Consell Valencià de l'Esport, per la qual es convoca la implantació de tres Escoles de la Mar de la Generalitat en ports i platges de la Comunitat Valenciana per a la campanya d'activitats nàutiques «A la Mar 2010». [2010/1502]
D'acord amb el que disposa l'article 49.1.28 de l'Estatut d'Autonomia de la Comunitat Valenciana, la Generalitat té competència exclusiva en matèria d'esport.
L'article 2 de la Llei 4/1993, de la Generalitat, de 20 de desembre, de l'Esport de la Comunitat Valenciana, establix que les administracions públiques garantiran l'accés a l'activitat fisicoesportiva i l'article 3. i) fixa com a línia general d'actuació l'especial atenció als esports relacionats amb la mar.
En este sentit, es consideren necessaris la promoció, ajuda i foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques com per la privilegiada situació geogràfica que per a la seua pràctica té la Comunitat Valenciana.
D'acord amb estes competències i disposicions legals i amb la intenció de complir amb les línies mencionades, la Generalitat, a través del Consell Valencià del l'Esport, organitza tots els anys campanyes de promoció de les activitats nàutiques denominades «A la Mar» per a la promoció dels esports nàutics en tots els sectors de la població per mitjà de les Escoles de la Mar de la Generalitat.
La xarxa d'Escoles de la Mar de la Generalitat consta actualment de les Escoles de Benicarló, Benicàssim, Borriana, València, Piles, Moraira i la goleta Tirant Primer.
Des del Consell Valencià de l'Esport, amb la intenció d'ampliar els enclavaments des d'on promocionar el contacte amb l'entorn marí per tots els ciutadans i d'aconseguir major autonomia en la pràctica dels esports nàutics, es considera oportú la implantació de noves seus de les Escoles de la Mar.
En virtut d'això, i fent ús de les atribucions que tinc conferides, resolc:
Primer
Convocar la implantació de tres Escoles de la Mar de la Generalitat en ports i platges de la Comunitat Valenciana per a la campanya d'activitats nàutiques «A la Mar 2010», dirigides a l'aprenentatge i difusió dels esports nàutics i el coneixement, conservació i respecte del medi marí.
Segon
Aprovar les bases per les quals es regirà la present convocatòria, que figuren com a annex I de la present resolució.
Tercer
El Consell Valencià de l'Esport es reserva el dret a modificar l'oferta i el programa d'activitats que exercisquen estes escoles, adaptant-lo a la demanda o a l'interés públic.
DISPOSICIÓ FINAL
Única
La present resolució entrarà en vigor l'endemà de la seua publicació en el Diari Oficial de la Comunitat Valenciana.
Contra la present resolució, que posa fi a la via administrativa, es podrà presentar recurs de reposició davant del mateix òrgan que la va dictar en el termini d'un mes a comptar de l'endemà de la seua publicació, o interposar directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació, segons el que disposa els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 1 de febrer de 2010.- La secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.
Annex I
Bases per les quals es regula la convocatòria per a la implantació de tres Escoles de la Mar de la Generalitat en ports i platges de la Comunitat Valenciana per a la campanya «A la Mar 2010»
Primera. Objecte de la convocatòria
La present convocatòria tindrà com a finalitat la implantació de tres Escoles de la Mar a la Comunitat Valenciana que desenvolupen la campanya d'activitats nàutiques «A la Mar» des del dia 21 de juny al dia 5 de setembre del 2010.
Segona. Els que poden sol·licitar-les
Podran sol·licitar la implantació d'una Escola de la Mar de la Generalitat, en platja o en port, els clubs nàutics i les entitats pertanyents al sector públic local, sempre que en ambdós casos es troben localitzats al llarg del litoral de la Comunitat Valenciana.
Tercera. Sol·licituds i documentació
3.1. Les sol·licituds es presentaran per mitjà d'instància dirigida al Consell Valencià de l'Esport, segons el model que figura com a annex III de la present resolució.
3.2. Les instàncies s'acompanyaran de la documentació següent:
3.2.1. Declaració responsable de complir, en el moment de presentar la sol·licitud, els requisits enumerats en els apartats 1.2 i 2.2 de l'annex II de la present resolució.
3.2.2. Projecte o document que continga les millores que oferisca el club o entitat pertanyent al sector públic local enumerades en els apartats 1.3 i 2.3 de l'annex II, amb vista a avaluar i establir una prelació entre les sol·licituds.
3.2.3. Compromís de complir, una vegada siga reconegut el club o entitat pertanyent al sector públic local com nova seu d'una Escola de la Mar, i en el termini establit en la resolució, les obligacions recollides en els apartats 1.4 i 2.4 de l'annex II de la present resolució.
3.2.4. Compromís de promocionar l'activitat nàutica a nivell local i de garantir el nombre més gran d'alumnes en cadascun dels programes oferits.
3.2.5. En el cas que el sol·licitant siga un club nàutic, la sol·licitud haurà d'acompanyar-se d'un compromís de la seua entitat pertanyent al sector públic local de col·laborar en el desenvolupament de les obligacions que haja de complir, una vegada que, si és el cas, siga reconegut com Escola de la Mar.
3.3. Les sol·licituds podran presentar-se en el registre del Consell Valencià de l'Esport (carrer Professor Beltrán Báguena, 5-3ª), en les delegacions territorials d'Alacant (carrer Jaime Segarra, 4-6 entresòl), Castelló de la Plana (avinguda del Mar, 23) i València (carrer Avellanas, 14, 2n G), o en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu, la presentació de la documentació en l'oficina de correus corresponent haurà de fer-se d'acord amb el que disposa l'article 31 del Reial Decret 1.829/1999, de 3 de desembre, pel qual s'aprova el reglament per mitjà del qual es regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en sobre obert, a fi que l'exemplar destinat al Consell Valencià de l'Esport siga datat i segellat abans de ser depositat en aquella.
3.4. El termini de presentació de sol·licituds finalitzarà el 5 de març del 2010. No s'admetran les sol·licituds presentades transcorregut el dit termini.
3.5. Quan la sol·licitud no reunisca els requisits establits o falte algun document complementari dels exigits, es requerirà als interessats perquè esmenen la falta o acompanyen els documents preceptius en el termini de deu dies, amb indicació que, si així no ho feren, se'ls tindrà per desistits de la seua sol·licitud, prèvia resolució dictada a este efecte.
Quarta. Valoració de les sol·licituds i resolució del procediment
4.1. L'òrgan competent per a l'ordenació i instrucció del procediment serà el Servici de Promoció Esportiva i Activitats Nàutiques del Consell Valencià de l'Esport.
4.2. Per a l'estudi i valoració de les sol·licituds presentades es constituirà una comissió tècnica d'avaluació formada per tres membres designats per la vicepresidenta del Consell Valencià de l'Esport. Esta comissió podrà demanar la col·laboració i l'assessorament tècnic d'altres departaments de la Generalitat amb competències sobre polítiques nàutiques.
4.3. Una vegada constituïda la comissió, esta procedirà a l'estudi i valoració de les sol·licituds presentades, comprovant el compliment efectiu dels requisits establits i tenint en compte per al reconeixement de la nova seu el projecte o document de millores presentat d'acord amb el que disposa l'apartat 3.2 de les presents bases.
4.4. La comissió avaluadora establirà una prelació entre les sol·licituds presentades per mitjà de la seua comparació, atenent els criteris de valoració fixats i adjudicant a les tres sol·licituds que hagen obtingut major valoració.
4.5. Una vegada avaluades les sol·licituds, la comissió emetrà un informe en què es concretarà el resultat de l'avaluació. Correspondrà al Servici de Promoció Esportiva i Activitats Nàutiques, com a òrgan instructor, elevar la proposta de concessió o desestimació a la vicepresidenta del Consell Valencià de l'Esport.
4.6. La vicepresidenta del Consell Valencià de l'Esport resoldrà la concessió o denegació de les sol·licituds presentades en el termini màxim de tres mesos, a comptar de l'endemà de la publicació de la present resolució de convocatòria en el Diari Oficial de la Comunitat Valenciana. Les sol·licituds sobre les quals no recaiga una resolució expressa dins del termini indicat s'entendran desestimades.
4.7. El Consell Valencià de l'Esport notificarà als interessats la resolució de concessió o denegació de les sol·licituds presentades.
Quinta. Efectes del reconeixement d'una nova seu
Els clubs o entitats pertanyents al sector públic local reconeguts com noves seus estan obligades a:
5.1. Mantindre's en la situació que legitima la implantació i complir amb la finalitat de les Escoles de la Mar de la Generalitat.
5.2. Justificar davant del Consell Valencià de l'Esport el compliment, tant de les obligacions assumides com de les millores proposades pel club o entitat i que van ser determinants per a la implantació de l'Escola de la Mar.
5.3. Participar o assistir a actes i activitats esportives a sol·licitud del Consell Valencià de l'Esport en les condicions que s'acorde, sempre que no afecte el normal desenvolupament de les activitats pròpies de l'Escola de la Mar.
5.4. Complir amb les obligacions que figuren en el punt 1.4 i 2.4. de l'annex II.
Sexta. Modificació de la resolució de concessió
Podran ser causes que motiven la modificació de la resolució d'implantació de noves seus i la revocació del dit reconeixement:
6.1. L'alteració en les condicions tingudes en compte per a la implantació de la nova seu.
6.2. L'incompliment dels requisits exigits, de les obligacions assumides o de les millores proposades per l'entitat pertanyent al sector públic local o clubs reconeguts com a seus.
6.3. La disminució de la demanda d'alumnes.
Sèptima. Normativa aplicable
Tindrà aplicació subsidiària la normativa que siga aplicable. En tot cas, serà aplicable la resolució per la qual es convoca la campanya d'activitats nàutiques de la Generalitat «A la Mar 2010» i per la qual convoca el Programa Lliure.
Annex II
1. Escola de la Mar de la Generalitat en platja
1.1. Característiques
Una Escola de la Mar de la Generalitat en platja té les següents característiques.


1.2. Requisits
Els requisits que ha de complir una entitat pertanyent al sector públic local interessat a tindre una Escola de la Mar de la Generalitat en platja són:
- Existència de canal d'abalisament per a entrada i eixida a la mar de les embarcacions, d'acord amb el que disposa l'article 69.1 del Reial Decret 1471/1989, d'1 de desembre, pel qual s'aprova el Reglament General per al desplegament i execució de la Llei 22/1988, de 28 de juliol, de Costes. Les característiques de l'abalisament seran les indicades en la Resolució del director general de Ports i Costes de 4 de novembre de 1991.
- Amplària mitjana de platja de com a mínim 50 metres (de passeig a vora). Grau d'ocupació mitjà-alt.
- Platja parcialment protegida, a l'abric de temporals i vents forts dominants.
- Inexistència de corrents forts que facen perillar la seguretat en la realització de les activitats.
- Inexistència o baixa rompent de l'onada en la vora.
- Possibilitat de contractar servici de menjar per a 40 comensals com a màxim en restaurant pròxim.
1.3. Aspectes que seran objecte de valoració per la comissió a l'hora de reconéixer la implantació de l'Escola de la Mar:
- Platja urbà i que compte amb passeig marítim, sense ser zona protegida des del punt de vista mediambiental, si és possible amb bandera blava. Tipus d'arena de la platja.
- Condicions de bany catalogades com a aigües tranquil·les.
- Facilitat d'aparcament.
- Facilitat d'accessos a la platja tant per transport públic com a peu i amb cotxe.
- Existència d'oficina de turisme.
- Altres servicis de platja: banys, dutxes, telèfon, papereres, servici de neteja i passarel·les d'accés.
- Adequada senyalització de la platja: senyals de perill, policia local, equip de vigilància, equip de salvament i posta de la Creu Roja, pròxima a l'emplaçament de l'Escola de la Mar de la Generalitat.
1.4. Obligacions de les entitats d'àmbit local a què se'ls haja reconegut una Escola de la Mar:
1.4.1. Sol·licitar autorització a la Demarcació de Costes a València per a ocupació en zona marítimoterrestre.
1.4.2. Mantindre el canal d'abalisament, d'acord amb el que disposa l'article 69.1 del Reial Decret 1471/1989, d'1 de desembre, pel qual s'aprova el Reglament General per al desplegament i execució de la Llei 22/1988, de Costes.
1.4.3. Realitzar les connexions d'aigua amb pressió suficient d'abastiment, amb connexió tant a mòduls de vestidors com als de magatzem de material nàutic.
1.4.4. Realitzar les connexions de clavegueram des de la xarxa municipal fins als mòduls pertinents.
1.4.5. Realitzar les connexions elèctriques, amb subministrament de 5750 W.
1.4.6. Senyalitzar l'existència i ubicació de l'Escola de la Mar de la Generalitat en la contornada de la platja i llocs de màxima afluència de públic.
1.4.7. Difondre en la pàgina web municipal l'oferta d'activitats d'Escoles de la Mar de la Generalitat i facilitar la inscripció a través de la pàgina web www.escolesdelamar.com, posant a disposició de les persones interessades els mitjans humans i materials necessaris per a realitzar-la.
1.4.8. Muntar i desmuntar la infraestructura modular, tanca i passarel·la de comunicació amb l'accés municipal.
1.4.9. Emmagatzemar els mòduls de l'Escola de la Mar de la Generalitat en dependències tancades i vigilades, des de mitjan de setembre fins mitjan de juny, sense que això supose la implantació de l'Escola de la Mar en la campanya «A la Mar 2011».
1.5. Una vegada reconeguda l'Escola de la Mar, serà el Consell Valencià de l'Esport el que dirigisca i coordine el funcionament i l'organització de la mateixa, procedint a:
1.5.1. Gestionar la inscripció, pagaments i devolucions de quota així com qualsevol altre tipus de gestió administrativa que siga necessària per a l'exercici de l'activitat en l'Escola de la Mar.
1.5.2. Dotar a les Escoles amb tot el material nàutic, didàctic i d'infraestructura modular que s'ha descrit en este annex II.
1.5.3. Contractar i assumir el servici de trasllat del material nàutic i didàctic en l'inici i fi de l'activitat.
1.5.4. Contractar i assumir el servici de docència nàutica.
1.5.5. Contractar i assumir el servici de restauració.
1.5.6. Contractar i assumir el servici de manteniment del material nàutic.
1.5.7. Contractar i assumir el servici de neteja de la infraestructura modular.
En tot cas, el compliment dels anteriors compromisos de la Generalitat dependrà de l'efectiva execució de les obligacions de l'entitat a què se li haja reconegut l'Escola de la Mar, d'acord amb el que disposa l'apartat 1.4.
2. Escola de la Mar de la Generalitat en port
2.1. Característiques
Les característiques d'una Escola de la Mar de la Generalitat en port són les mateixes que les establides per a platja, excepte la superfície aproximada d'ocupació, que diversa en funció del nombre de mòduls:
a) En el cas d'ubicar els 5 mòduls, 520 m².
b) En el cas d'ubicar tres mòduls, per disposar de vestidors en instal·lació portuària o club nàutic, 460 m².
c) En el cas que a més de no necessitar mòduls de vestidor, no es poguera realitzar l'activitat de surf de vela, s'oferirien més places de vela lleugera, iniciació i piragüisme, distribuint el material en dos únics mòduls, que ocuparien aproximadament 120 m².
2.2. Requisits
Els requisits que ha de complir l'entitat del sector públic local o club nàutic interessat en el reconeixement de nova seu d'Escola de la Mar de la Generalitat en el port del seu municipi són:
2.2.1. Els clubs hauran d'estar inscrits en el Registre d'Entitats Esportives del Consell València de l'Esport i adscrits a la Federació de Vela de la Comunitat Valenciana. La inscripció s'acreditarà aportant el número de registre corresponent.
2.2.2. Comptar amb les autoritzacions i/o concessions que siguen exigibles per a la instal·lació de la infraestructura necessària per a la implantació de l'Escola de la Mar i en general per a l'exercici de l'activitat nàutica.
2.2.3. El port haurà de tindre ús esportiu, a més del que poguera tindre a nivell comercial o pesquer.
2.2.4. El club nàutic haurà de tindre una superfície lliure per a ubicar com a mínim dos mòduls i com a màxim cinc. En el cas de tindre només espai per a dos mòduls, haurà de disposar de vestidors en les dependències portuàries o en el club nàutic.
2.2.5. L'espai reservat pel club per a la ubicació de l'Escola de la Mar haurà d'estar pròxim a la bocana, amb rampa d'accés a l'aigua.
2.2.6. L'accés per part dels alumnes de l'Escola de la Mar de la Generalitat haurà de ser segur, sense travessar el varador per a poder arribar a les dependències de la base nàutica.
2.2.7. El port haurà de disposar d'equips contra incendis i primers auxilis, així com un pla d'emergència en cas de contaminació, incendi o altres accidents en el recinte portuari.
2.2.8. El port haurà de disposar de depòsit de combustible i grua.
2.2.9. Possibilitat de contractar servici de menjar per a 40 comensals com a màxim en restaurant pròxim.
2.3. Aspectes que seran objecte de valoració per la comissió a l'hora d'autoritzar la implantació de l'Escola de la Mar en port.
2.3.1. Existència d'un codi de conducta ambiental que evite els abocaments al mar, així com disposar de punts de recollida de fems i de recollida selectiva de residus.
2.3.2. Tindre la làmina d'aigua i la instal·lació portuària visualment neta i sense evidències de contaminació.
2.3.3. Facilitat d'accessos al port tant per transport públic com a peu i amb cotxe.
2.3.4. Facilitat d'aparcament.
2.3.5. Afluència de públic potencial usuari d'Escoles de la Mar de la Generalitat.
2.4. Obligacions dels clubs nàutics a què se'ls haja reconegut una Escola de la Mar.
2.4.1. Senyalitzar l'existència i ubicació de l'Escola de la Mar en la contornada del port i llocs de màxima afluència de públic.
2.4.2. Difondre en la pàgina web l'oferta d'activitats d'Escoles de la Mar de la Generalitat i facilitar la inscripció a través de la pàgina web www.escolesdelamar.com, posant a disposició de les persones interessades els mitjans humans i materials necessaris per a realitzar-la.
2.4.3. Muntar la infraestructura modular i tancar el recinte acordat prèviament amb el Consell Valencià de l'Esport.
2.4.4. Emmagatzemar, sota la seua responsabilitat, els mòduls de l'Escola de la Mar de la Generalitat en dependències tancades i vigilades, des de mitjan de setembre fins mitjan de juny, sense que això supose la implantació de l'Escola de la Mar en la campanya «A la Mar 2011».
2.4.5. Posar a disposició de l'Escola de la Mar cinc atracades per a embarcacions amb una ocupació de làmina d'aigua de 5,20 metres d'eslora com a màxim.
2.5. Una vegada reconeguda l'Escola de la Mar, serà el Consell Valencià de l'Esport el que dirigisca i coordine el funcionament i l'organització de la mateixa, procedint a:
2.5.1. Gestionar la inscripció, pagaments i devolucions de quota així com qualsevol altre tipus de gestió administrativa que siga necessària per a l'exercici de l'activitat en l'Escola de la Mar.
2.5.2. Dotar a les Escoles amb tot el material nàutic, didàctic i d'infraestructura modular que s'ha descrit en este annex II.
2.5.3. Contractar i assumir el servici de trasllat del material nàutic i didàctic en l'inici i fi de l'activitat.
2.5.4. Contractar i assumir el servici de docència nàutica.
2.5.5. Contractar i assumir el servici de restauració.
2.5.6. Contractar i assumir el servici de manteniment del material nàutic.
2.5.7. Contractar i assumir el servici de neteja de la infraestructura modular.